Document ID: 32009D0839

ODLOČBA KOMISIJE
z dne 13. novembra 2009
o spremembi Odločbe 2004/4/ES o začasni dovolitvi državam članicam, da sprejmejo nujne ukrepe proti razširjanju Pseudomonas solanacearum (Smith) Smith v zvezi z Egiptom
(notificirano pod dokumentarno številko C(2009) 8702)
(2009/839/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 16(3) Direktive,
ob upoštevanju naslednjega:
(1)
V skladu z Odločbo Komisije 2004/4/ES (2) je vnos gomoljev Solanum tuberosum L. s poreklom iz Egipta v Skupnost načelno prepovedan. Vendar je bil v preteklih letih, vključno z uvozno sezono 2008/2009, vnos takih gomoljev v Skupnost dovoljen iz „neokuženih območij“ in pod posebnimi pogoji.
(2)
Med uvozno sezono 2008/2009 je bilo zabeleženih šest primerov Pseudomonas solanacearum (Smith) Smith, zato je bilo treba s 26. avgustom 2009 prepovedati ves izvoz krompirja iz Egipta v Skupnost.
(3)
Egipt je predložil poročilo o vzrokih za te primere. Glavna ugotovitev je, da je do večine primerov prišlo zaradi neizpolnjevanja fitosanitarnih navodil v zvezi s pridelavo in izvozom krompirja, namenjenega v Skupnost. Območja pridelave krompirja, v katerih so bile ugotovljene neskladnosti, ne izpolnjujejo več pogojev za izvoz v Evropsko unijo. Egipt je uvedel kazni za kršitev teh navodil in zadevnim podjetjem za naslednje tri izvozne sezone začasno ustavil izvoz.
(4)
Na zahtevo Egipta in glede na podatke, ki jih je predložil, Komisija meni, da se je tveganje širjenja Pseudomonas solanacearum (Smith) Smith v Skupnost z gomolji Solanum tuberosum L. iz „neokuženih območij“ Egipta dovolj zmanjšalo, če so izpolnjeni določeni pogoji.
(5)
Zato je treba za uvozno sezono 2009/2010 dovoliti vnos gomoljev Solanum tuberosum L. s poreklom iz „neokuženih območij“ Egipta v Skupnost.
(6)
Odločbo 2004/4/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Odločba 2004/4/ES se spremeni:
1.
v odstavku 1 člena 2 se „2008/2009“ nadomesti z „2009/2010“;
2.
v členu 4 se „31. avgustom 2009“ nadomesti z „31. avgustom 2010“;
3.
v členu 7 se „30. septembra 2009“ nadomesti s „30. septembra 2010“;
4.
Priloga se spremeni:
(a)
v točki 1(b)(iii) se „2008/2009“ nadomesti z „2009/2010“;
(b)
v drugi alinei točke 1(b)(iii) se „1. januarjem 2009“ nadomesti s „1. januarjem 2010“;
(c)
v točki 1(b)(xii) se „1. januarjem 2009“ nadomesti s „1. januarjem 2010“.
Člen 2
Ta odločba je naslovljena na države članice.
V Bruslju, 13. novembra 2009

Labels: 3
17
18
6